Լեոն Դիերքս

**Մարե Վիկտոր Լեոն Դիերքս**, (, ) ֆրանսիացի պառնասյան բանաստեղծ և նկարիչ։

## Կենսագրություն
Լեոն Դիերքսը ծնվել է Լա Ռեյունյոնի Սեն-Դենի քաղաքում՝ այն առանձնատանը, որը այսօր կոչվում է Դերամոն-Բառե և որը նրա պապը գնել էր 1830 թվականին։ Նա այնտեղ ապրել է մինչև 1860 թվականը՝ մինչ իր Ֆրանսիա տեղափոխվելը։

1864 թվականին նա միանում է պառնասյան բանաստեղծների խմբին, որոնք հավաքվում  են Կատյուլ Մանդեսի շուրջ՝ Սյուլի Պրյուդոմի, Վիլյե դը Լ’Իլ-Ադամի, Խոսե-Մարիա դե Հերեդիայի և Ալբեր Գլատինիի հետ այն ժամանակ, երբ 20-ամյա Պոլ Վերլենը ծանոթանում է այս խմբի հետ։ «La Revue fantaisiste» հանդեսի հետ համագործակցության ժամանակ նա հանդիպում է Գի դը Մոպասանին, ով 1883 թվականին նրան է նվիրում իր «Regret» նովելը:

Սովոր լինելով ապրել առանց աշխատելու՝ ի շնորհիվ Լա Ռեյունյոն կղզում ժառանգած ունեցվածքից ստացվող եկամուտների, ֆինանսական դժվարությունները նրան ստիպում են ընդունել առաջին պատահած աշխատանքը, և նա դառնում է հողաչափի օգնական։ Ազդված լինելով նրա վիճակից՝ Գի դը Մոպասանը նրան տեղեկացնում է Հանրային կրթության նախարարությունում գործավարի մրցույթի մասին, որը Դիերքսը հաջողությամբ անցնում է։ Նա այնտեղ աշխատում է որպես խմբագիր մինչև  թոշակի անցնելը:

1898 թվականին, Ստեֆան Մալարմեի մահից հետո, ընտրվել է «բանաստեղծների իշխան» և 1901 թվականի մայիսին դարձել Բանաստեղծների կոնգրեսի նախագահ:

Լեոն Դիերքսը մահացել է 1912 թվականի հունիսի 11-ին իր բնակարանում՝ Փարիզի 17-րդ շրջանի  Բատինյոլ թաղամասի Բուրսո փողոցի 24 հասցեում, և թաղված է Բատինյոլի գերեզմանատանը (16-րդ բաժին):

## Ստեղծագործություններ
* *Aspirations*, poésies, 1858
* *Poèmes et poésies*, 1864
* *Les Lèvres closes*, 1867
* *Les Paroles du vaincu*, 1871
* *La Rencontre*, scène dramatique en vers, Paris, Salle Taitbout,
* *Les Amants*, poésies, 1879
* *Poésies complètes*, 2 vol., 1889-1890
* *Œuvres complètes*, 2 vol., 1894-1912
* *Œuvres complètes*, édition de Christophe Carrère, Classiques Garnier, coll. « Bibliothèque du  XIXe siècle », 2024.

## Պարգևներ
* Prix Archon-Despérouses 1889.
* Légion d'honneur, ասպետ՝ 1890 թվականի հուլիսի 13-ին, սպա՝ 1901 թվականի հուլիսի 23-ին։

Նրա մահվանից հետո Սեն-Դենիի Փարիզի փողոցում գտնվող նոր արվեստի թանգարանը կոչվում է նրա անունով: 1920 թ. մարտին այդ թանգարանի մուտքի մոտ տեղադրվեց Լեոն Դիերքսի կիսանդրին, իսկ այնտեղ պահպանվում է նաև Անրի Թիրիայի կողմից փորագրված նրա դիմանկարը:

Սեն-Դենիում նրա անունն է կրում նաև գեղանկարչության մի թանգարան։ Մեկ այլ կիսանդրի, բացված 1930 թվականի դեկտեմբերի 13-ին, գտնվում է Փարիզի 17-րդ շրջանի Բատինյոլի հրապարակում։

Նկարիչ Պոլ Շաբասը նրան պատկերել է իր «Chez Alphonse Lemerre, à Ville-d'Avray» նկարում՝ Ժյուլ Կլարետիի, Պոլ Արենի, Պոլ Բուրժեի, Խոսե-Մարիա դը Էրեդիայի, Օգյուստ Դորշենի և Մարսել Պրևոյի կողքին։ Այս նկարը (որը պահպանվել էր մասնավոր հավաքածուում, ապա կորել հրդեհի ժամանակ), ցուցադրվել է 1895 թվականի սալոնում և համապատասխանում էր պառնասյան բանաստեղծների հրատարակչի ցանկությանը՝ նրանց անմահացնել իր կալվածքի այգում»:

## Գրականություն
* Paul Verlaine, *Léon Dierx*, monographie publiée dans la revue Les Hommes d'aujourd'hui, (lire en ligne sur Wikisource)
* Guillaume Apollinaire, "La cave de M. Vollard”, in *Le Flâneur des Deux Rives*, Gallimard, 1928.
* Éric Boyer, *Léon Dierx, un poète déraciné*, Éditions UDIR, 1988

## Ծանոթագրություններ